《送桑泽还天台》
宋代·王廉清

桃花风起竹舆寒，寒食天晴石路乾。
正是东君好春色，不妨词客驻归鞍。
金声赋就方腾踏，铁砚才高尚考槃。
如到琼台与华顶，为侬试拂旧题看。

作者简介：颍州汝阴人，字仲信。王铚子。学问该博，与弟明清齐名。秦熺倚其父桧势，欲取其先世藏书，且饵以官，廉清坚拒之。有《京都岁时记》、《广古今同姓名录》等。